04/03/2011 | Administración LocalMunicipal
Noia
Secretaría
Revogación acordo de delegación de competencias

En cumprimento do establecido nos artigos 44 e 114.3 do Real decreto 2568/1986, do 28 de novembro, faise pública a seguinte Resolución do Alcalde, do 25 de febreiro, pola que se revoga a delegación de competencias efectuada no concelleiro don José Rodríguez Agulleiro: “Resultando que por Resolución desta Alcaldía número 1.765/2009, do 23 de xuño, delégase no concelleiro don JOSÉ RODRÍGUEZ AGULLEIRO as seguintes competencias incluíndo a facultade de resolver mediante actos administrativos que afecten a terceiros e a resolución dos recursos de reposición que contra aqueles actos se poidan interpoñer: Delégase en don ALFREDO AUGUSTO ZARCOS CALLISAYA, 1.1 ÁREA DE OBRAS E SERVIZOS que se concreta, entre outras, nas seguintes atribucións: 1.1.1 Xestión do servizo municipal de abastecemento de auga.1.1.2 Xestión da Estación de tratamento de auga potable.1.1.3 Xestión do servizo municipal de saneamento.1.1.4 Xestión da Estación depuradora de augas residuais.1.1.5 Xestión do servizo público de recollida do lixo.1.1.6 Xestión do servizo público de alumeado público.1.1.7 Xestión do servizo de parques e xardíns, limpeza viaria e mantemento de edificios públicos.1.1.8 Mantemento e xestión das estradas e beirarrúas.1.1.9 Xestión do servizo do Cemiterio Municipal.1.1.10 Dirección e ordenación da Brigada de Obras.1.1.11 Aprobación de proxectos e contratación das obras que se realicen por administración.1.2 ÁREA DE MEDIO AMBIENTE.1.3 INCOACIÓN, TRAMITACIÓN E RESOLUCIÓN DOS EXPEDIENTES SANCIONADORES EN MATERIA DE TRÁFICO. Resultando este acordo de delegación foi notificado á interesado o 24 de xuño do 2009, douse conta ó Pleno na sesión realizada o 6 de xuño do 2009 e publicouse no Boletín Oficial da Provincia da Coruña número 155, do 10 de xullo do 2009. Resultando que, con motivo da súa baixa medica, don ALFREDO AUGUSTO ZARCOS CALLISAYA non poderá xestionar as competencias que neste momento ten delegadas. Considerando o disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 44, 114.3 e 116 do Real decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais (ROF), nos que se recolle a posibilidade que o Alcalde revoque as delegacións acordadas coas mesmas formalidades que as esixidas para o seu outorgamento. Considerando as competencias que o artigo 21.1. e 2. da Lei 7/1985, do 2 de abril, reguladora das bases réxime local (LBRL), atribúe ó Alcalde, así como a demais lexislación concordante, Primeiro.- Revocar a delegación efectuada a favor do Concelleiro don José Rodríguez Agulleiro por Resolución desta Alcaldía número 1.765/2009, do 23 de xuño, das seguintes competencias, incluíndo a facultade de resolver mediante actos administrativos que afecten a terceiros e a resolución dos recursos de reposición que contra aqueles actos se poidan interpoñer: 1.1 ÁREA DE OBRAS E SERVIZOS que se concreta, entre outras, nas seguintes atribucións: 1.1.1Xestión do servizo municipal de abastecemento de auga.1.1.2Xestión da Estación de tratamento de auga potable.1.1.3Xestión do servizo municipal de saneamento.1.1.4Xestión da Estación depuradora de augas residuais.1.1.5Xestión do servizo público de recollida do lixo.1.1.6Xestión do servizo público de alumeado público.1.1.7Xestión do servizo de parques e xardíns, limpeza viaria e mantemento de edificios públicos.1.1.8Mantemento e xestión das estradas e beirarrúas.1.1.9Xestión do servizo do Cemiterio Municipal.1.1.10Dirección e ordenación da Brigada de Obras.1.1.11Aprobación de proxectos e contratación das obras que se realicen por administración.1.2 ÁREA DE MEDIO AMBIENTE.1.3 INCOACIÓN, TRAMITACIÓN E RESOLUCIÓN DOS EXPEDIENTES SANCIONADORES EN MATERIA DE TRÁFICO. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado a partir do día seguinte ó de recepción da notificación da presente ou desde a súa publicación, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados a partir da mesma data, sen perxuízo de que se poida interpoñer calquera outro recurso que se estime pertinente. Terceiro. Comunicar o presente acordo ós diferentes servizos municipais e dar conta do presente acordo ó Pleno na seguinte sesión que se convoque.” Noia, 25 de febreiro do 2011. O Alcalde, Asdo. Rafael García Guerrero.